**ΓΥΜΝΑΣΙΟ ΓΕΡΙΟΥ ΣΧΟΛΙΚΗ ΧΡΟΝΙΑ: 2024 - 2025**

**«ΙΩΝΑ ΚΑΙ ΚΟΛΟΚΑΣΗ» Κ143/Γ33/Μ78**

**ΘΕΑΤΡΙΚΗ ΠΑΡΑΣΤΑΣΗ ΣΧΟΛΕΙΟΥ**

**«Ο Κατά Φαντασίαν Ασθενής», του Μολιέρου**

**Τρίτη, 29 Απριλίου 2025, ώρα 8.00 μ.μ.**

Η μαθητική μας παράσταση, σε διασκευή και σκηνοθεσία της φιλολόγου κ. Άντρης Ιωάννου, θα παρουσιαστεί στο κοινό την **Τρίτη, 29 Απριλίου 2025**, στις **8.00** το βράδυ στο Δημοτικό Θέατρο Λατσιών - Γερίου.

Όσοι εκπαιδευτικοί, γονείς/κηδεμόνες και μαθητές/τριες ενδιαφέρονται να παρακολουθήσουν την παράσταση, μπορούν να προμηθευτούν τα εισιτήριά τους από το Σχολείο.

Τα εισιτήρια θα προπωλούνται στη Βιβλιοθήκη του Σχολείου προς €5 το καθένα, από τις **2 Απριλίου μέχρι τις 11 Απριλίου 2025,** κατά τη διάρκεια του 1ου και 2ου διαλείμματος. Υπεύθυνοι καθηγητές/τριες: κ. Γιώργος Πανάου, κ. Ελεάνα Μούζουρου, κ. Χριστιάνα Γεωργίου και κ. Δήμητρα Παπαχαραλάμπους.

Παρακαλούνται οι ενδιαφερόμενοι όπως προσκομίζουν το ακριβές αντίτιμο, για να διευκολύνουν τη διαδικασία. Επίσης, παρακαλούνται όπως αγοράζουν όσα εισιτήρια επιθυμούν εξ αρχής.

Σημειώνεται ακόμη ότι το βράδυ της παράστασης, οι θεατές πρέπει να βρίσκονται στη θέση τους τουλάχιστον **15 λεπτά** πριν την έναρξη της παράστασης. Είναι απαραίτητη η επίδειξη του εισιτηρίου κατά την είσοδο στο Θέατρο.

Σας ενημερώνουμε, τέλος, ότι στην παράσταση θα υπάρχει επαγγελματίας φωτογράφος, για αποφυγή της χρήσης φλας κατά τη φωτογράφιση, διότι αυτό είναι καταστροφικό για τη συγκέντρωση των παιδιών ηθοποιών στη σκηνή, και συνάμα ενοχλητικό για τους υπόλοιπους θεατές.

Ας συμβάλουμε όλοι/ες στην επιτυχία της Θεατρικής Παράστασης του Σχολείου μας.

31 Μαρτίου 2025

ΑΠΟ ΤΗ ΔΙΕΥΘΥΝΣΗ